Jacksonville, Florida

Jacksonville esas urbo en la komtio Duval, Florida, Usa. Ol ank esas la maxim populoza urbo dil stato. Segun statistiki dil yaro 2017, ol havis  habitanti. Lua tota surfaco esas  km², equivalanta a 874,46 mi², di qui 1935,49 km² (747,3 mi²) esas lando e la cetera esas aquo. Geografiale, ol esas la maxim granda urbo Usana segun areo, de la 48 kontinentala stati.

Jacanta cirkume 40 km sude de la frontiero kun Georgia e 550 km norde de Miami, lua nomo homajas Andrew Jackson, l'unesma guvernisto di Florida e la 7ma prezidanto di Usa.

L'originala nomo dil urbo esis Cowford. Kelkafoye on dicas simple Jax.

 Geografio 
La reliefo di Jacksonville esas plana, jacanta an la du rivi di fluvio St. Johns, la maxim longa fluvio di Florida. La kompozuro di lua sulo esas precipue sablo ed argilo. Jacksonville komplete cirkondas urbeto Baldwin (5,24 km²). Lua mezavalora altitudo esas 5 metri super la marala nivelo.

La klimato dil urbo esas humida subtropikala (Cfa segun la klimatala klasifikuro da Köppen). La mezavalora temperaturo en julio (somero) esas 28,1°C, kontre ke la mezavalora temperaturo en januaro (vintro) esas 12,3°C.

La pluvoza sezono iras de junio til oktobro. La mezavalora yarala pluvo-quanto esas 1356 mm, e la maxim pluvoza monati esas junio (mezavalore 193 mm) e septembro (mezavalore 192 mm).

 Demografio 
Segun la demografiala kontado di 2010, esis  personi e  hemanari en la urbo. La denseso di habitantaro esis /km². Esis  domi kun mezavalora denseso di 157.4/km² (407.6/mi²). Segun raso, esis 64.48% Blanki, 29.03% Negri od Afrikan-Usani, 0.34% indijeni Amerikana, 2.78% Aziani, 0.06% Pacifik-insulani, 1.33% de altra rasi, e 1.99% de du o plura rasi, e 4.16% de la habitantaro esis Hispan-Usani o Latin-Amerikani de irga raso.

Segun la demografiala kontado di 2000, esis  hemanari, di qui 33.9% havis pueri od adolecanti evanta min kam 18 yari en la domo, 46.7% esis mariajita e habitis kune; en 16.0% muliero sen spozulo esis la domo-chefo, e 33.0% esis ne-familii. En 26.2% de omna hemanari vivis sola individuo, e 7.7% habitesis da sola individuo evanta 65 yari o pluse. La mezvalora grandeso po hemanaro esis 2.53 personi e la mezvalora grandeso po familio esis 3.07 personi.

La procento di habitanti segun evo esis: 26.7% evanta min kam 18 yari, 9.7% de 18 til 24 yari, 32.3% de 25 til 44 yari, 21.0% de 45 til 64 yari, e 10.3% evanta 65 yari o pluse. La mezvalora evo esis 34 yari. Po singla 100 mulieri esis 93.9 viri. Po singla 100 mulieri evanta 18 yari o pluse esis 90.6 viri.

La mezvalora revenuo po hemanaro en l'urbo esis US$ , e la mezvalora revenuo po familio esis US$ . La mezvalora revenuo por la viri esis US$  kontre US$  por la mulieri. La revenuo per capita por la urbo esis US$ . Vivis sub povreso-lineo 12.2% de la habitantaro e 9.4% de la familii, inkluzite 16.7% ek omna habitantaro evanta min kam 18 yari, e 12.0% ek omna habitantaro evanta 65 yari o pluse.

 Fratala urbi 
 Bahía Blanca, 
 Murmansk, 
 Masan, 
 Nantes, 
 Yingkou, 
 Port Elizabeth, 

Referi

Kategorio:Urbi en Florida